Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 68/2001 της Επιτροπής της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις ενισχύσεις κατάρτισης

(2002/C 279/05)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 17/02

Κράτος μέλος: Ισπανία

Περιφέρεια: Ριόχα

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ενισχύσεις για κατάρτιση και προώθηση της απασχόλησης στη Ριόχα

Νομική βάση: Resolución de 18 de diciembre de 2001, del Presidente de la Agencia de Desarrollo Económico de La Rioja, por la que se aprueban las Bases reguladoras de la concesión de subvenciones a los programas para la formación y fomento del empleo en la Comunidad Autónoma de La Rioja y su convocatoria para el 2002. Publicación en el BOR de 22.12.2001

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Για το οικονομικό έτος 2002, προβλέπεται προϋπολογισμός 809950077 ESP (4867898 ευρώ)

Μέγιστη ένταση ενίσχυσης: Οι ενισχύσεις προορίζονται για την πλήρη ή μερική χρηματοδότηση των δαπανών που που θα αναλάβουν οι συνεργαζόμενοι φορείς.

Για να καθοριστεί το ποσό της ενίσχυσης όταν πρόκειται για δράσεις που ζητούν επιχειρήσεις ή αυτόνομοι οργανισμοί για τους εργαζόμενούς τους εφαρμόζονται οι ακόλουθοι όροι:

1. Σε περίπτωση που η ενίσχυση χορηγείται για ειδική κατάρτιση, η έντασή της δεν υπερβαίνει το 25 % για τις μεγάλες επιχειρήσεις και το 35 % για τις μικρές και μεσαίες επιχειρήσεις.

2. Στην περίπτωση που η ενίσχυση χορηγείται για γενική κατάρτιση η ένταση της δεν υπερβαίνει το 50 % για τις μεγάλες επιχειρήσεις και το 70 % για τις μικρές και μεσαίες επιχειρήσεις.

Οι εντάσεις ενίσχυσης για τα σημεία 1 και 2 μπορούν να αυξηθούν κατά 5 ποσοστιαίες μονάδες για τις επιχειρήσεις που βρίσκονται σε περιφέρειες που συγκεντρώνουν τις προϋποθέσεις για να τύχουν περιφερειακών ενισχύσεων κατ' εφαρμογή του στοιχείου γ) της παραγράφου 3 του άρθρου 87 της συνθήκης.

Στη Ριόχα, μπορεί να υπαχθεί στην εξαίρεση του στοιχείου γ) της παραγράφου 3 του άρθρου 87 της συνθήκης ΕΚ, όλη η περιφέρεια, εκτός από το δήμο του Λογρόνιο όπου μόνο περιλαμβάνεται το διαμέρισμα 6 τμήμα 2 (Κανταβρική Ι και ΙΙ) το διαμέρισμα 2, τμήμα 10 (La Portalada Ι και ΙΙ) και το διαμέρισμα 4, τμήμα 9 και τμήμα 29 (San Lazaro) καθώς και ο Δήμος της Καλαόρα που περιλαμβάνονται μόνο το διαμέρισμα 3, τμήμα 7 (Αzucarera) και το διαμέρισμα 2, τμήμα 2 (El Carmen, Tejerias).

3. Επίσης, οι μέγιστες εντάσεις ενίσχυσης των σημείων 1 και 2 μπορούν να αυξηθούν κατά 10 % εάν η κατάρτιση παρέχεται σε μειονεκτούντες εργαζόμενους

Ημερομηνία εφαρμογής: Από τη δημοσίευση στο ΦΕΚ της Ριόχας

Διάρκεια χορήγησης του καθεστώτος ή της μεμονωμένης ενίσχυσης: Μέχρι τις 30 Ιουνίου 2007

Στόχος της ενίσχυσης: Οι ρυθμιστικές βάσεις έχουν ως στόχο τον καθορισμό των διαδικασιών χορήγησης των επιδοτήσεων για την διεξαγωγή των προγραμμάτων κατάρτισης και προώθησης της απασχόλησης στην Αυτόνομη Περιφέρεια της Ριόχας με αντικείμενο την εξειδίκευση των ανθρωπίνων πόρων ανάλογα με τις ανάγκες της παραγωγικής δομής της περιφέρειας αυτής.

Σε περίπτωση που πρόκειται για γενική κατάρτιση, η αιτούσα επιχείρηση πρέπει να αναπτύξει το είδος ειδίκευσης που προγραμματίζει και προς ποιες επιχειρήσεις ή σε τι εργασιακό πλαίσιο αυτή μπορεί να χρησιμοποιηθεί. Ο χαρακτηρισμός των δράσεων κατάρτισης ως γενικής ή ειδικής πραγματοποιήθηκε από τις ίδιες τις επιχειρήσεις στην αίτηση για τις δράσεις που δηλώνουν (υπεύθυνη δήλωση) εάν η κατάρτιση είναι γενική ή ειδική και στην περίπτωση που είναι γενική σε τι άλλες επιχειρήσεις ή εργασιακά πλαίσια μπορεί να χρησιμοποιηθούν οι προτεινόμενες ειδικεύσεις. Οι δηλώσεις αυτές των επιχειρήσεων και τα προγράμματα κατάρτισης που προβλέπονται για κάθε μία από τις δράσεις θα αποτελέσουν αντικείμενο αξιολόγησης και έγκρισης από μέρους της ADER [σύμφωνα με τον κανονισμό (ΕΚ) αριθ. 68/2001 της Επιτροπής].

Στο τέλος κάθε οικονομικού έτους θα πρέπει να πραγματοποιείται παρουσίαση των δράσεων και των προγραμμάτων κατάρτισης τόσο γενικής όσο και ειδικής που έχουν υλοποιηθεί

Οικείοι οικονομικοί τομείς: Όλοι οι βιομηχανικοί τομείς. Όλες οι υπηρεσίες

Επωνυμία και διεύθυνση της επιδοτούσας αρχής: Agencia de Desarrollo Económico de La Rioja C/ Muro de la mata 13, 14 E - 26071 Logroño, La Rioja